cyanic-selkie/wikianc huggingface dataset:
Δίλημμα του φυλακισμένου
Πρέπει να πούμε ότι σε αυτό το παράδειγμα, όπως και σε κάθε κατάσταση (παίγνιο ) της θεωρίας παιγνίων (Game Theory), υποθέτουμε ότι οι εμπλεκόμενοι (οι παίκτες) είναι απόλυτα λογικοί και έχουν ως αποκλειστικό γνώμονα τη μεγιστοποίηση του κέρδους ή την ελαχιστοποίηση του κόστους (όπως σε αυτή την περίπτωση). Θα περίμενε ίσως κάποιος ότι δύο λογικοί άνθρωποι θα επέλεγαν το βέλτιστο δυνατό αποτέλεσμα που θα συνέφερε και τους δύο περισσότερο από αυτό που τελικά κατάφεραν, δηλαδή, να κρατήσουν και οι δύο τη σιωπή τους και να πάνε στη φυλακή με μια ποινή μόνο ενός έτους. Πώς κατέληξαν λοιπόν εδώ τα πράγματα; Η απάντηση βρίσκεται στην εμπιστοσύνη που δείχνει ο ένας στην απόφαση του άλλου. Με άλλα λόγια, με δεδομένη κάθε επιλογή του αντίπαλου παίκτη, το αποτέλεσμα του ανταγωνισμού επικρατεί έναντι του αποτελέσματος της συνεργασίας.
Το παραπάνω παράδειγμα καταδεικνύει ότι το «κοινό συμφέρον» δεν είναι πάντα η επιλογή απόλυτα λογικά σκεπτόμενων ατόμων και πολλές φορές απόλυτα λογικά επιλογές μπορούν να οδηγήσουν σε ζημία για όλους τους εμπλεκόμενους. Η κατάσταση αλλάζει αν το παιχνίδι επαναλαμβάνεται, οπότε κάθε παίκτης έχει τη δυνατότητα να «τιμωρήσει» μέσω της επιλογής του τον άλλο παίκτη για την προηγούμενη παρασπονδία του. Σε αυτή την περίπτωση, όταν οι επαναλήψεις του παιγνίου τείνουν στο άπειρο, η επιλογή της συνεργασίας (να κρατήσουν και οι δύο τη σιωπή τους) τείνει στο να επικρατήσει.
Αν όμως οι δύο ύποπτοι, μπορούσαν να επικοινωνήσουν, θα έβλεπαν ότι η καλύτερη λύση είναι η μη ομολογία. Αλλά όπως αναφέρθηκε και πιο πάνω δεν αποκλείεται η πιθανότητα της προδοσίας. Όμως αν οι δύο ύποπτοι έχουν ξαναέρθει αντιμέτωποι με το συγκεκριμένο πρόβλημα, έχουν συνεννοηθεί και δεν υπάρχει περίπτωση προδοσίας, τότε δε θα μιλήσουν. Αυτή η ισορροπία λέγεται “υπό-παιγνιακή τέλεια ισορροπία Νας”.
Η βέλτιστη στρατηγική για κάποιον παίχτη είναι να κρατήσει το στόμα του κλειστό στον πρώτο γύρο και στην συνέχεια να επαναλαμβάνει αυτό που έκανε ο άλλος παίχτης στον προηγούμενο γύρο. Η στρατηγική αυτή επικράτησε ώς καλύτερη, σε round-robin διαγωνισμό επινοήθηκε απο τον Ανατόλ Ράποπορτ, αποκαλείται "μία σου, μία μου" (TIT FOR TAT) και αποδεικνύεται με γενετικούς αλγόριθμους.
Μεταφέροντας το παράδειγμα στην καθημερινή ζωή μπορούμε να βγάλουμε πολύ χρήσιμα συμπεράσματα για πράγματα που φαίνονται λογικό να γίνουν αλλά τελικά επιλέγεται κάτι διαφορετικό που οδηγεί σε χειρότερα αποτελέσματα.
Παραπομπές
Φυλακισμενου Κατηγορία:Θεωρία παιγνίων Κατηγορία:Νοητικά πειράματα
579 Σιδωνία
Η Σιδωνία (Sidonia) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,732. Ανακαλύφθηκε το 1905 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από ένα πρόσωπο της όπερας Armide του Γκλουκ.
Εξωτερικοί σύνδεσμοι
Σιδωνια
Μάλτσιανη
Η Μάλτσιανη (αλβανικά: Maliçan ) είναι ένα μειονοτικό χωριό στη νότια Αλβανία που κατοικείται από μέλη της ελληνικής εθνικής μειονότητας. Αποκαλείται και Μάλτσανη ή και Μάλσιανη.
Τοποθεσία
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά Αγιαντριάς, Γιαννιτσάτι, Δίβρη, Κουλουράτι, Λουψάτι και Τσερκοβίτσα. Βρίσκεται σε υψόμετρο 751 μέτρων.
Ιστορία
Στο χωριό Μαλσιανη πιθανολογειται ότι βρίσκεται το Ελικρανον ,ερείπια του οποίου διασώζονται ακόμη σήμερα.
Από τη Μάλτσιανη καταγόταν ο Σταυριανός Βιστιάρης, ποιητής του 16ου-17ου αιώνα με μεγάλη φήμη, που στα 1602 σύνθεσε το επικό ποίημα "Ανδραγαθίες του ευσεβεστάτου και ανδρειωτάτου Μιχαήλ Βοεβόδα".
Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 148 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 220 Έλληνες.
Λοιπά στοιχεία
Στο χωριό υπάρχουν 16 ναοί με πιο γνωστό εκείνον της Παναγίας που μάλλον έχει κτιστεί κατά τα τέλη του 16ου με αρχές 17ου αιώνα, σύμφωνα με τις απόψεις των ειδικών.
Εξωτερικοί σύνδεσμοι
Κατηγορία:Βόρεια Ήπειρος Κατηγορία:Χωριά της Αλβανίας Κατηγορία:Φοινίκη (Βόρεια Ήπειρος) Κατηγορία:Νομός Αυλώνα
Επαρχία Τομινιάν
Η Επαρχία Τομινιάν είναι μια επαρχία της Περιφέρειας Σεγκού, Μαλί. Έχει έκταση 6.573 τ.χλμ. και πληθυσμό 219.853 κατοίκων (2009). Πρωτεύουσα είναι η Τομινιάν.
Γεωγραφία
Η Επαρχία Τομινιάν βρίσκεται κεντρικά του Μαλί και νοτιοανατολικά της Περιφέρειας Σεγκού. Συνορεύει στα νοτιοδυτικά με την Επαρχία Σαν, στα βόρεια με την Περιφέρεια Μοπτί, στα νότια με την Περιφέρεια Σικασσό και στα νοτιοανατολικά με την Μπουρκίνα Φάσο.
Διαμερίσματα
Η Επαρχία Τομινιάν διαιρείται σε 12 διαμερίσματα:
Δείτε επίσης
ε τ
Αφρανία
Η Αφρανία ήταν περίφημη αρχαία Ρωμαία ρήτωρ που άκμασε περί τον 1ο αιώνα π.Χ. κατά τους χρόνους των Εμφυλίων Πολέμων.
Έμεινε το όνομά της παροιμιώδες από τους υπέρμετρους βασάνους που δημιουργούσε στους δικαστές (Πραίτορες) με τις αλλεπάλληλες αγωγές της και τον τρόπο υπεράσπισης. Έγινε γνωστή από δύο χωρία των έργων, του Βαλέριου Μαξίμου και του Ουλπιανού. Ειδικότερα από τα στοιχεία που διέσωσε ο δεύτερος η διαγωγή της Αφρανίας εντός των δικαστηρίων υπήρξε τέτοια ώστε να καταστεί υπαίτια της έκδοσης του διατάγματος "qui feminis prohibet pro aliis postulare" (= απαγορεύεται σε γυναίκες η από δικαστηρίου υπεράσπιση).
Η Αφρανία καταγόταν από την ομώνυμη ρωμαϊκή οικογένεια πληβείων και ήταν σύζυγος ρωμαίου πολιτικού. Πέθανε το 48 π.Χ.
Πηγές
Κατηγορία:Γυναίκες στην Αρχαία Ρώμη Κατηγορία:Ρωμαίοι ρήτορες
Σιδηροδρομικός Σταθμός Νέας Φιλαδέλφειας Θεσσαλονίκης
Ο Σιδηροδρομικός Σταθμός Νέας Φιλαδέλφειας είναι σιδηροδρομικός σταθμός στη Νέα Φιλαδέλφεια Τούμπας, κοντά στη Θεσσαλονίκη. Βρίσκεται βόρεια της Θεσσαλονίκης. Ο σταθμός άνοιξε το 2000 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.
Δρομολόγια
Πλέον λόγω Πανδημίας, δρομολόγια για Σέρρες/Δράμα/Αλεξανδρούπολη δεν έχει.
(tickets.trainose.gr)
Yπηρεσίες
Νεα Φιλαδελφεια Νεα Φιλαδελφεια
Ιζέφσκ
Το Ιζέφσκ, γνωστό λανθασμένα και ως Ιζέβσκ (Ижевск· γλώσσα ουντμούρτ: Ижкар), είναι πόλη της Ρωσίας και πρωτεύουσα της Δημοκρατίας των Ουντμούρτ, με πληθυσμό 627.734 κατοίκων, σύμφωνα με την απογραφή του 2010. Ιδρύθηκε το 1760 και βρίσκεται στον ποταμό Ιζ, στα δυτικά Ουράλια. Από το 1984 έως το 1987, η πόλη ονομαζόταν Ουστίνοφ (Устинов), προς τιμήν του Υπουργού Άμυνας της Σοβιετικής Ένωσης, στρατάρχη Ντμίτρι Ουστίνοφ.
Η πόλη είναι σημαντικό βιομηχανικό κέντρο, καθώς και το οικονομικό και διοικητικό κέντρο της Δημοκρατίας. Το Ιζέφσκ είναι ιδιαίτερα γνωστό για στρατιωτική βιομηχανία του, με την μεγαλύτερη επιχείρηση πυρομαχικών της Ρωσίας, Izhmash, κατασκευαστή του ΑΚ-47, να έχει έδρα την πόλη.
Εξωτερικοί σύνδεσμοι
Κατηγορία:Ευρωπαϊκές πόλεις της Ρωσίας Κατηγορία:Δημοκρατία των Ουντμούρτ
Mamma Mia (τραγούδι)
thumb|235px|Το εξώφυλλο του single (Σεπτέμβριος 1975) Mamma mia είναι τίτλος αγγλόφωνου europop τραγουδιού του σουηδικού συγκροτήματος των ABBA που περιλαμβάνεται στο άλμπουμ "ABBA" και είχε κυκλοφορήσει τον Απρίλιο του 1975. Σαν single κυκλοφόρησε 5 μήνες αργότερα, τον Σεπτέμβριο του 1975.
Τη σύνθεση και τους στίχους του τραγουδιού υπογράφουν τα δύο ανδρικά μέλη του συγκροτήματος, Benny Andersson και Björn Ulvaeus, καθώς και ο μάνατζερ του γκρουπ, Stig Anderson, ενώ τα φωνητικά κάνουν οι δύο γυναίκες των ABBA, η Agnetha Fältskog και η Anni-Frid Lyngstad. Η διάρκεια του τραγουδιού είναι 3' 34".
Mamma mia σημαίνει στα ιταλικά Μαμά μου και είναι μια πολύ συνηθισμένη στους Ιταλούς έκφραση. Το 1976 το τραγούδι ηχογραφήθηκε από τους ABBA στη σουηδική γλώσσα και το 1980 και στην ισπανική, πάντα υπό τον ίδιο τίτλο.
Το τραγούδι έφτασε στην κορυφή των charts σε 6 χώρες: Ηνωμένο Βασίλειο, Γερμανία , Ιρλανδία , Σουηδία , Ελβετία και Αυστραλία (στην τελευταία μάλιστα ήταν Νο 1 για 10 εβδομάδες ). Μέσα στο Τop 5 κατάφερε να μπει σε άλλες 5 χώρες: Αυστρία, Βέλγιο , Νορβηγία  , Νέα Ζηλανδία  και Νότιο Αφρική. Στις ΗΠΑ έφτασε μέχρι το Νο 32.
Τα επόμενα χρόνια το τραγούδι γνώρισε αρκετές διασκευές από διάφορους καλλιτέχνες και συγκροτήματα, ενώ έγινε και μιούζικαλ το 1999 στη Μεγάλη Βρετανία και με βάση αυτό το μιούζικαλ γυρίστηκε και ταινία με τον τίτλο Mamma Mia! η οποία προβλήθηκε στους κινηματογράφους τον Ιούλιο του 2008.
Παραπομπές
Κατηγορία:Τραγούδια του 1975 Κατηγορία:Τραγούδια των ABBA Κατηγορία:Singles του 1975 Κατηγορία:Singles του 1976 Κατηγορία:Singles του 1999 Κατηγορία:Singles της Atlantic Records Κατηγορία:Singles της Epic Records Κατηγορία:Singles της RCA Records
Λουπίτα Τοβάρ
Η Λουπίτα Τοβάρ (Guadalupe Natalia Tovar Sullivan, 27 Ιουλίου 1910 - 12 Νοεμβρίου 2016) ήταν Μεξικανή ηθοποιός, περισσότερο γνωστή για τον πρωταγωνιστικό της ρόλο στην έκδοση του Δράκουλα, το 1931, που γυρίστηκε στο Λος Άντζελες από την Universal Pictures τη νύχτα, χρησιμοποιώντας τα ίδια σκηνικά με την έκδοση του Μπέλα Λουγκόσι, όμως με διαφορετικό σκηνοθέτη και επιτελείο ηθοποιών. Η Τοβάρ πρωταγωνίστησε και στην ταινία του 1931 Σάντα, την πρώτη μεξικανική ταινία με ήχο.
Διοικητική Επιτροπή της Ελλάδος (1826)
Η Διοικητική Επιτροπή της Ελλάδος (Απρίλιος 1826 - Μάρτιος 1827) ήταν το κυβερνητικό σχήμα που ανέλαβε την κυβέρνησιν των πολεμικών και πολιτικών πραγμάτων της Ελλάδος, σύμφωνα με το Η΄ Ψήφισμα της Γ΄ Εθνοσυνέλευσης της Επιδαύρου.:
''Εις τας πλέον δεινάς περιστάσεις, εις τας οποίας ευρέθη ποτέ η πατρίς εξ αρχής του ιερού αυτής αγώνος, ενώ ο εχθρός, εξοπλισμένος όλος εναντίον μας και κατά γης και κατά θάλασσαν, περιτρέχει την Ελλάδα και πανταχού ανάπτει την τρομεράν φλόγα του εξολοθρευμού, ενώ έπεσε το Μεσολόγγι, το μέγα προπύργιον της πατρίδος και η αγαθή ελπίς των Ελλήνων, ενώ η παντελής αχρηματία και απορία του Ταμείου ανοικονόμητα αποκατασταίνει τα εις υπεράσπισιν της πατρίδος αναγκαία, εις τοιαύτην γενικήν αμηχανίαν, η Διοικητική επιτροπή της Ελλάδος, αναλαμβάνει την Διοίκησιν την οποία εις αυτήν ενεπιστεύθη η Γ΄ Εθνική Συνέλευσις δια του υπ' αριθμ. Η΄ ψηφίσματος. (...)''
Αναφορές
1826 Κατηγορία:Πολιτειακοί Θεσμοί της Ελληνικής Επανάστασης του 1821 Κατηγορία:1826 Κατηγορία:1827
Επιτραπέζιος υπολογιστής
thumb|right|Ένας σύγχρονος επιτραπέζιος υπολογιστής, με την διανομή [[Debian. Ένας από τους δυο σκληρούς δίσκους του βρίσκεται έξω από το "ράφι" του στο κουτί, για δοκιμές.]]
Ανήκει στην κατηγορία υπολογιστών Τετάρτης γενιάς (1979-σήμερα) και διαδόθηκε στο ευρύ κοινό χάρη στις αξιοσημείωτες επιδόσεις του, αλλά και την ευκολία χρήσης του μετά την ανάπτυξη των γραφικών περιβαλλόντων χρήστη. Ένας σημερινής τεχνολογίας επιτραπέζιος υπολογιστής εκτελεί εκατομμύρια φορές περισσότερες μαθηματικές πράξεις ανά δευτερόλεπτο σε σχέση με τους προγόνους του, δηλαδή υπολογιστές δεύτερης και τρίτης γενιάς. Χαρακτηρίζεται επίσης από τη μικρή κατανάλωση ενέργειας, αλλά και την εύκολη και γρήγορη συναρμολόγηση των κομματιών που τον αποτελούν. Πρωτοπόρες εταιρίες κατασκευής επιτραπέζιων υπολογιστών είναι η Apple, AMD, και η Intel.
Δείτε επίσης
Κατηγορία:Ηλεκτρονικός υπολογιστής Κατηγορία:Είδη υπολογιστών
1758 Νάανταλι
Ο Νάανταλι (Naantali) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,063. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από την ομώνυμη μικρή πόλη της νοτιοδυτικής Φινλανδίας.
Φυσικά χαρακτηριστικά
Τα κυρίως φυσικά χαρακτηριστικά του Νάανταλι είναι άγνωστα. Ο Νάανταλι περιστρέφεται γύρω από τον εαυτό του μία φορά κάθε 5 ώρες 28 λεπτά και 12 δευτερόλεπτα.
Εξωτερικοί σύνδεσμοι
Ναανταλι
Πλάκα Αχαΐας
Ιστορία
Το χωριό είναι παλιό και υπήρχε πριν την Τουρκοκρατία. Στα παλιά χρόνια ήταν ένας σημαντικός σταθμός παραγωγής καλή ποιότητας καπνού έτσι στην περιοχή το έλεγαν και Καπνοχώρι. Γνώρισε τη μανία των Γερμανών κατά την κατοχή τους στην Ελλάδα. Στο πέρασμα τους από εκεί έκαψαν μερικά από τα σπίτια της.
Το χωριό σήμερα
Η Πλάκα ξέφυγε από τον μαρασμό και την εγκατάλειψη που χτύπησαν τόσο βαθιά πολλά χωριά του πρώην Δήμου Αροανίας. Αρκετοί νέοι του χωριού παρέμειναν εκεί, ασχολούμενοι ιδιαίτερα με την κτηνοτροφία και τα οικοδομικά επαγγέλματα, καθώς και άλλες εργασίες. Ο επισκέπτης ακολουθώντας το δρόμο Τριποτάμων - Αγραμπέλων μπορεί να γνωρίσει τις ιδιαιτερότητες του χωριού.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Αροανίας Κατηγορία:Δήμος Καλαβρύτων
580 Σελήνη
Ο 580 Σελήνη (Selene), που δεν πρέπει να συγχέεται με τον ομώνυμο δορυφόρο της Γης, είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,09. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη θεά της ελληνικής μυθολογίας.
Φυσικά χαρακτηριστικά
Η μέση διάμετρος του αστεροειδούς Σελήνη εκτιμάται σε 45,8 έως 56 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,122. Ο αστεροειδής Σελήνη περιστρέφεται γύρω από τον εαυτό του μία φορά κάθε 9 ώρες και 28 λεπτά.
Εξωτερικοί σύνδεσμοι
Σεληνη
Mercedes-Benz W208
Το Mercedes-Benz C208 / A208, γνωστό και ως Mercedes CLK-Class W208, ήταν ένα 2-πορτο μεσαίο πολυτελές σπορ αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Ιούνιο του 1997 έως τον Μάιο του 2003. Ήταν ένα νέο μοντέλο, που βασίστηκε στην C-Class W202 και διατέθηκε ως C208 (κουπέ) και A208 (καμπριολέ). Τον Σεπτέμβριο του 1999 έλαβε χώρα μια αισθητική ανανέωση, σε συνδυασμό και με αναβαθμίσεις στον εξοπλισμό, και τελικώς η παραγωγή του κουπέ έληξε τον Ιούνιο του 2002 και τον ίδιο μήνα αντικαταστάθηκε από την CLK-Class C209, αν και το κάμπριο παρέμεινε στην παραγωγή έως τον Μάιο του 2003, όταν και αντικαταστάθηκε από το A209.
Εμπορική τοποθέτηση στην αγορά
thumb|left|Το αρχικό πρωτότυπο Mercedes-Benz Coupé του 1993.
Η σχετική μελέτη που οδήγησε στη δημιουργία της W208 σχεδιάστηκε από τον Michael Fink το 1993 και παρουσιάστηκε ως πρωτότυπο μοντέλο στο Σαλόνι Αυτοκινήτου της Φρανκφούρτης τον Σεπτέμβριο του 1993. Ο σκοπός του πρότζεκτ ήταν η πρώτη επίσημη είσοδος της Mercedes-Benz στην κατηγορία των μεσαίων σπορ κουπέ, καθώς τα παλαιότερα E-Class Coupé των μοντέλων Mercedes-Benz W123 και Mercedes-Benz W124 είχαν θεωρηθεί επίσημα ως 2-πορτες εκδοχές σεντάν των στάνταρ 4-πορτων εκδόσεων σεντάν των δύο αυτών μοντέλων, αντί για πραγματικά κουπέ αυτοκίνητα.
Τελικώς, η μαζική παραγωγή της CLK-Class πρώτης γενιάς ξεκίνησε τον Ιούνιο του 1997 και έφτασε στην αγορά τον Αύγουστο, για τη σεζόν (model year) του 1998, και μάλιστα με αισθητική σχεδόν πανομοιότυπη με την αισθητική του 1993, ενώ σηματοδότησε την είσοδο της Mercedes-Benz στη συγκεκριμένη κατηγορία. Επίσης, ήταν χρονολογικά το πρώτο τιμολογιακά προσιτό σπορ μοντέλο της, καθώς ήταν πολύ φθηνότερο από την ιδιαίτερα ακριβή SL-Class R129, που δεν απευθυνόταν στο ευρύ κοινό. Τον Ιούνιο του 1998 παρουσιάστηκε και μια εκδοχή καμπριολέ και μάλιστα η πρώτη γενιά της CLK-Class Cabriolet υπήρξε το πιο επιτυχημένο καμπριολέ της Mercedes-Benz έως τώρα, καθώς 41.520 αντίτυπα πωλήθηκαν στις Ηνωμένες Πολιτείες από το 1999 (όταν κυκλοφόρησε για πρώτη φορά στη χώρα αυτή) έως το 2003, και περισσότερα από 115.000 αντίτυπα παγκοσμίως σε ολόκληρο το χρονικό διάστημα που διατέθηκε. Το 2001, για τη σεζόν του 2002, τα πλαϊνά μπροστινά φλας μετακόμισαν στους εξωτερικούς καθρέφτες.
Μολονότι η αισθητική της CLK-Class W208 (ιδίως οι 4 ρετρό εμφάνισης μπροστινοί προβολείς, καθώς και τα πίσω φώτα) παρέπεμπε κατευθείαν στην E-Class W210 και το επίπεδο εξοπλισμού ήταν λίγο υψηλότερο από αυτό της E-Class, στην πραγματικότητα είχε βασιστεί στη λιγότερο δαπανηρή πλατφόρμα της αμέσως μικρότερης C-Class W202, που είχε εισαχθεί στην αγορά το 1993.
Εκδόσεις
thumb|right|Το σαλόνι του W208.
Όπως προαναφέρθηκε, το W208 κατασκευαζόταν σε δύο είδη αμαξωμάτων: 2-πορτο κουπέ, υπό τον κωδικό C208, και 2-πορτο καμπριολέ, υπό τον κωδικό A208. Προσφέρθηκε στις εξής εκδόσεις, αποκλειστικά με κινητήρες βενζίνης και αντίστοιχου κυβισμού:
Τεχνικά χαρακτηριστικά
1 Διαθέσιμη μόνο σε ορισμένες αγορές.
2 Ηλεκτρονικά περιορισμένη.
Εξωτερικοί σύνδεσμοι
W208 Κατηγορία:Σπορ αυτοκίνητα Κατηγορία:Γερμανικά αυτοκίνητα
Αντρέι Κιριλένκο
Ο Αντρέι Γκενάντιεβιτς Κιριλένκο (Андрей Геннадьевич Кириленко, γεννήθηκε 18 Φεβρουαρίου 1981) είναι Ρώσος πρώην διεθνής καλαθοσφαιριστής και νυν πρόεδρος της Ρωσικής ομοσπονδίας καλαθοσφαίρισης. Θεωρείται ως ένας από τους σημαντικότερους Ευρωπαίους καλαθοσφαιριστές όλων των εποχών, με πολλές διακρίσεις σε Ευρώπη και ΝΒΑ.
Σταδιοδρομία
Στην ηλικία των δεκαπέντε, ο Κιριλένκο άρχισε να παίζει επαγγελματικό μπάσκετ στην γενέτειρά του, τη Ρωσία, με την Σπαρτάκ Αγίας Πετρούπολης. Πέρασε άλλα τρία χρόνια με την ΤΣΣΚΑ Μόσχας, κερδίζοντας το βραβείο MVP του ρωσικού πρωταθλήματος το 2000. Το 2001, προσχώρησε στην Γιούτα Τζαζ, που τον είχε επιλέξει στο ΝΒΑ Ντραφτ του 1999. Έγινε ο πρώτος Ρώσος παίκτης που επιλέχθηκε από τον πρώτο γύρο του Ντραφτ και ο νεότερος Ευρωπαίος παίκτης που επιλέγεται σε Ντραφτ. Επιλέχθηκε στην ομάδα με τους καλύτερους Ρούκι (NBA All-Rookie Team) μετά από την πρώτη σεζόν του, στην καλύτερη αμυντική ομάδα του NBA τρεις φορές και έπαιξε στο All-Star Game το 2004. Έπαιξε 10 σεζόν με τους Γιούτα Τζαζ και είχε μέσο όρο 12,4 πόντους, 5,6 ριμπάουντ και 2,8 ασίστ ενώ βοήθησε την ομάδα να προκριθεί 6 φορές στα πλέι-οφς.
Το 2012 επέστρεψε στην ΤΣΣΚΑ Μόσχας και την οδήγησε στον τελικό της Ευρωλίγκα, πήρε το βραβείο MVP της διοργάνωσης , ενώ κέρδισε και μια θέση στην καλύτερη ομάδα. Κέρδισε επίσης το βραβείο του καλύτερου αμυντικού στη Ευρωλίγκα την ίδια χρονιά.
Στις 27 Ιουλίου 2012, ο Κιριλένκο υπέγραψε με τους Minnesota Timberwolves. Ήταν ο βασικός σμολ φόργουορντ της ομάδας, παίζοντας σε 64 παιχνίδια κατά τη διάρκεια της σεζόν 2012-13. Στις 12 Ιουλίου 2013, ο Kirilenko υπέγραψε συμφωνία δύο ετών με τους Μπρούκλιν Νετς. Στις 23 Ιουνίου 2014, έναντι 3,3 εκατομμυρίων υπέγραψε εκ νέου με τους Νετς για τη σεζόν 2014-15. Στις 21 Νοεμβρίου, το 2014, πήρε άδεια απουσίας από τα παιχνίδια για προσωπικούς λόγους.
Το 2015 ο Κιριλένκο υπέγραψε με την ΤΣΣΚΑ Μόσχας της VTB Λίγκα για το υπόλοιπο της σεζόν 2014-15, επιστρέφοντας στο σύλλογο για μια τρίτη θητεία. Με τον Κιριλένκο στο σύλλογο για το δεύτερο μισό της σεζόν, η ΤΣΣΚΑ Μόσχας κατάφερε να φτάσει στο Final Four της Ευρωλίγκα για τέταρτη συνεχόμενη σεζόν, αποκλείοντας τον Παναθηναϊκό για δεύτερη συνεχόμενη σεζόν στα προημιτελικά, με νίκη 3-1 στη σειρά. Ωστόσο, στην ημιτελικό, παρά το γεγονός ότι ονομάστηκε από τα μέσα ενημέρωσης ως απόλυτο φαβορί για να προχωρήσει, η ομάδα του Κιριλένκο, για άλλη μια φορά έχασε από τον Ολυμπιακό. Η ΤΣΣΚΑ Μόσχας κέρδισε τελικά το παιχνίδι για την τρίτη θέση, κόντρα στη Φενέρμπαχτσέ. Σε 11 παιχνίδια στην Ευρωλίγκα, είχε μέσο όρο 8,5 πόντους και 5,3 ριμπάουντ ανά παιχνίδι. Η ΤΣΣΚΑ Μόσχας τελείωσε τη σεζόν με την κατάκτηση της VTB United League, νικώντας την Κίμκι 3-0 στη σειρά των τελικών του πρωταθλήματος. Στις 13 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της ΤΣΣΚΑ Μόσχας στη δεκαετία 2010-2020, όντας τρίτος σε ψήφους του κοινού με ποσοστό 81.19%.
Το προσωνύμιό του είναι AK-47, επειδή τα αρχικά του είναι AK και ο ίδιος έχει φορέσει πολλές φορές τον αριθμό φανέλας 47. Επιπλέον, ο Κιριλένκο γεννήθηκε στην πόλη Ιζέφσκ της πρώην Σοβιετικής Ένωσης, όπου κατασκευάζεται το όπλο.
Στις 23 Ιουνίου, 2015, ο Κιριλένκο ανακοίνωσε την αποχώρησή του από το επαγγελματικό μπάσκετ. Στη συνέχεια, έγινε ο επικεφαλής της Ομοσπονδίας του ρωσικού μπάσκετ.
Εθνική ομάδα
Από τους Θερινούς Ολυμπιακούς Αγώνες του 2000 και μετά, ήταν τακτικό μέλος της Ρωσικής Εθνικής ομάδας. Με τη Ρωσία κέρδισε το Ευρωμπάσκετ το 2007, κερδίζοντας και το βραβείο MVP της διοργάνωσης. Το 2011, κέρδισε το δεύτερο μετάλλιο σε Ευρωμπάσκετ, αυτή τη φορά το χάλκινο. Επιλέχτηκε στην καλύτερη ομάδα και στις δύο περιπτώσεις. Επίσης συμμετείχε σε άλλα τρία Ευρωμπάσκετ το 2001, 2003 και 2005. Αγωνίστηκε στους Ολυμπιακούς Αγώνες του 2008 στο Πεκίνο και το 2012 στο Λονδίνο κερδίζοντας το χάλκινο μετάλλιο.
Πηγές
Κατηγορία:Ρώσοι καλαθοσφαιριστές Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Σπαρτάκ Αγίας Πετρούπολης Κατηγορία:Καλαθοσφαιριστές ΤΣΣΚΑ Μόσχας Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Μπρούκλιν Νετς Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Εθνικής Ρωσίας Κατηγορία:Καλαθοσφαιριστές του NBA Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές στους Θερινούς Ολυμπιακούς Αγώνες 2000 Κατηγορία:Καλαθοσφαιριστές στους Θερινούς Ολυμπιακούς Αγώνες 2012 Κατηγορία:Καλαθοσφαιριστές Ευρωμπάσκετ 2001 Κατηγορία:Καλαθοσφαιριστές Ευρωμπάσκετ 2003 Κατηγορία:Καλαθοσφαιριστές Ευρωμπάσκετ 2005 Κατηγορία:Καλαθοσφαιριστές Ευρωμπάσκετ 2007 Κατηγορία:Καλαθοσφαιριστές Ευρωμπάσκετ 2011 Κατηγορία:Παίκτες νικητές Ευρωμπάσκετ Κατηγορία:Ολυμπιονίκες της καλαθοσφαίρισης Κατηγορία:Ρώσοι πρόεδροι αθλητικών συλλόγων
Φιλίππο Τομάζο Μαρινέττι
Ο Φιλίππο Τομάζο Μαρινέτι (Filippo Tommaso Emilio Marinetti, 22 Δεκεμβρίου 1876 - 2 Δεκεμβρίου 1944) ήταν Ιταλός ποιητής και συγγραφέας. Αποτέλεσε έναν από τους κύριους ιδρυτές του κινήματος του φουτουρισμού στις αρχές του 20ού αιώνα.
Βιογραφία
Γεννήθηκε στην Αλεξάνδρεια της Αιγύπτου και σπούδασε νομικά στα πανεπιστήμια της Παβίας και της Γένοβας στην Ιταλία. Με το τέλος των σπουδών του αποφασίζει να αφοσιωθεί στην λογοτεχνία και αρχίζει να δημοσιεύει έργα του, τόσο στα Ιταλικά όσο και στα Γαλλικά. Το 1905 ιδρύει το λογοτεχνικό περιοδικό Poesia (Ποίηση), το οποίο εκδίδεται στο Μιλάνο για συνολικά τέσσερα χρόνια. Στις 20 Φεβρουαρίου του 1909, ο Μαρινέτι δημοσιεύει στη γαλλική εφημερίδα Le Figaro το μανιφέστο του φουτουρισμού που θεωρείται και το σημαντικότερο έργο του, πηγή έμπνευσης και για άλλους Ιταλούς καλλιτέχνες της εποχής, όπως ο Κάρλο Καρά, ο Ουμπέρτο Μποτσιόνι και ο Τζιάκομο Μπάλα. Το 1910 δημοσιεύεται και το πρώτο του μυθιστόρημα, με τον τίτλο Mafarka il futurista.
Στην συλλογή ποιημάτων Guerra sola igiene del mundo (1915) ο Μαρινέτι χαιρέτησε το ξέσπασμα του Α' παγκοσμίου πολέμου και ενθάρρυνε την συμμετοχή της Ιταλίας. Το 1918 ιδρύει το Φουτουριστικό Πολιτικό Κόμμα (Partito Politica Futurista) και ο ίδιος αποτελεί έναν από τους πρώτους υποστηρικτές του φασιστικού ιταλικού κόμματος. Μαζί με τον εθνικο-συνδικαλιστή Αλσέστε ντε Άμπρις (Alceste De Ambris) συνέταξε τον Φασιστικό μανιφέστο το 1919.
Πέθανε στις 2 Δεκεμβρίου του 1944 στην Ιταλία.
Εξωτερικοί σύνδεσμοι
Κατηγορία:Ιταλοί ποιητές Κατηγορία:Ιταλοί μυθιστοριογράφοι Κατηγορία:Ιταλοί θεατρικοί συγγραφείς Κατηγορία:Ιταλοί δοκιμιογράφοι
Πανελλήνιο πρωτάθλημα ποδηλασίας 1950-1951
To Πανελλήνιο πρωτάθλημα ποδηλασίας 1950 είχε προγραμματιστεί να γίνει στη Φιλοθέη στις 10 και 17 Δεκεμβρίου 1950. Όμως, λόγω κακοκαιρίας οι αγώνες της 10ης Δεκεμβρίου (σπριντ) έγιναν στις 17, ενώ ο αγώνας αντοχής μεταφέρθηκε για μετά τα Χριστούγεννα. Έπειτα από διαδοχικές αναβολές, λόγω προβλημάτων με τον καιρό, διεξήχθη τελικά στις 4 Φεβρουαρίου 1951. Έτσι το πρωτάθλημα ξεκίνησε το 1950 και τελείωσε το 1951. Δεδομένου ότι το 1951 δεν διεξήχθη πανελλήνιο πρωτάθλημα, συχνά αναφέρεται ως πανελλήνιο πρωτάθλημα 1951. Όπως και το προηγούμενο, περιλάμβανε δύο ατομικά αγωνίσματα ανδρών: ταχύτητας σε πίστα και αντοχής σε δημόσιο δρόμο. Επίσης, ίσχυσε ομαδική βαθμολογία, στην οποία επικράτησε ο Παναθηναϊκός, ο οποίος έτσι κατέκτησε το πανελλήνιο πρωτάθλημα ομαδικής βαθμολογίας. Στο πρωτάθλημα δρόμου αντοχής πρώτος στη βαθμολογία ήταν ο Πανιώνιος .
Αγώνας ταχύτητας
Διεξήχθη στις 17 Δεκεμβρίου 1950 στη Φιλοθέη. Μετείχαν 18 ποδηλάτες του Παναθηναϊκού, της ΑΕΚ και του Πανιωνίου. Οι αθλητές χωρίστηκαν σε έξι προκριματικές σειρές και μετά τα ρεπεσάζ προκρίθηκαν στα προημιτελικά οι οκτώ. Ως τα ημιτελικά η πρόκριση κρινόταν σε μία κούρσα. Στον τελικό ο νικητής αναδείχθηκε στις δύο νικηφόρες κούρσες. Πρωταθλητής αναδείχθηκε ο Ροδίτης Κελεπέρας που είχε ενταχθεί στο δυναμικό του Παναθηναϊκού που επικράτησε στον τελικό επί του Λάβδα του ίδιου συλλόγου. Στο νικητή απονεμήθηκε η φανέλλα του πρωταθλητή, μετάλλιο και δίπλωμα. Μετάλλια και διπλώματα δόθηκαν και στους δεύτερο και τρίτο.
Αγώνας αντοχής 100χλμ
Διεξήχθη την Κυριακή 4 Φεβρουαρίου 1951 στους δρόμους της Φιλοθέης. Πήραν μέρος 16 ποδηλάτες και τερμάτισαν οι οκτώ. Νικητής και πανελληνιονίκης αναδείχθηκε ο Πέτρος Λεωνίδης του Πανιωνίου με 3 ώρες 15΄03΄΄επικρατώντας του Κουβέλη της ΑΕΚ στο τελικό σπριντ. Τρίτος τερμάτισε ο Χατζηαργυρίου του Πανιωνίου.
Βαθμολογία
Στους αγώνες ίσχυσε γενική ομαδική βαθμολογία για τους έξι πρώτους αθλητές (6-5-4-3-2-1). Πρωταθλητής Ελλάδος γενικής βαθμολογίας αναδείχθηκε ο Παναθηναϊκός  με 17β αλλά στο πρωτάθλημα αντοχής (δρόμου) πρώτος ήταν ο Πανιώνιος.
Πηγές
Κατηγορία:Ποδηλασία στην Ελλάδα Κατηγορία:Δήμος Φιλοθέης-Ψυχικού Κατηγορία:Αθλητικά γεγονότα του 1950 Κατηγορία:Αθλητικά γεγονότα του 1951
Δήμος Αργιθέας (πρόγραμμα Καποδίστριας)
Ο Δήμος Αργιθέας λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το χωριό Ανθηρό και βρισκόταν στα δυτικά του  νομού Καρδίτσας.
Ήταν ορεινός δήμος, καθώς βρίσκόταν στην νότια πλευρά της Πίνδου, και συνορεύει με τους Νομούς Άρτας και Τρικάλων. Σύμφωνα με την απογραφή του 2001 ο δήμος έχει συνολικά 2.627 κατοίκους και έκταση 150.377 στρέμματα.
Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο  Δήμο Αργιθέας της Περιφέρειας Θεσσαλίας.
Ο δήμος περιελάμβανε 8 δημοτικά διαμερίσματα:
Εξωτερικοί σύνδεσμοι
Argithea
1759 Κίνλε
Ο Κίνλε (Kienle) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,126. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστροφυσικού Χανς Κίνλε (Hans Kienle, 1895-1975).
Φυσικά χαρακτηριστικά
Η μέση διάμετρος του Κίνλε εκτιμάται σε 7,8 χιλιόμετρα. Ο Κίνλε περιστρέφεται γύρω από τον εαυτό του μία φορά κάθε 22 ως 37 ώρες περίπου, μία αρκετά αργή περιστροφή για αστεροειδή.
Εξωτερικοί σύνδεσμοι
Κινλε
Κύπελλο Ευρωπαϊκής Ομοσπονδίας χειροσφαίρισης ανδρών
μικρογραφία|Το κύπελλο EHF πριν τον τελικό του 2009 στις 1η Ιουνίου. To Κύπελλο Ευρωπαϊκής Ομοσπονδίας (EHF) στη χειροσφαίριση αποτελεί μία ετήσια διοργάνωση της χειροσφαίρισης, σε συλλογικό ευρωπαϊκό επίπεδο. Διοργανώνεται από την Ευρωπαϊκή Ομοσπονδία Χειροσφαίρισης (EHF). Οι πρώτοι τελικοί διεξήχθησαν το 1982. Από τη σεζόν 2012-13 συγχωνεύτηκε με το Κύπελλο Κυπελλούχων στο «Ευρωπαϊκό Κύπελλο EHF» (EHF European Cup). Αποτελεί τη δεύτερη σημαντικότερη ευρωπαϊκή διοργάνωση της χειροσφαίρισης σε επίπεδο συλλόγων μετά το Τσάμπιονς Λιγκ Χειροσφαίρισης.
Παραπομπές και σημειώσεις
Κατηγορία:Χειροσφαίριση στον κόσμο Κατηγορία:Πολυεθνικά επαγγελματικά αθλητικά πρωταθλήματα
Σίμος Σιμόπουλος
O Σίμος Σιμόπουλος ήταν Έλληνας μηχανολόγος-ηλεκτρολόγος μηχανικός και πανεπιστημιακός. Είχε διατελέσει πρύτανης του ΕΜΠ και υπουργός Υποδομών, Μεταφορών και Δικτύων.
Βιογραφία
Σπούδασε Μηχανολόγος - Ηλεκτρολόγος μηχανικός στο Εθνικό Μετσόβειο Πολυτεχνείο. Στη συνέχεια, έκανε μεταπτυχιακές σπουδές στο Ιμπίριαλ Κόλετζ του Λονδίνου και διδακτορικό στο Πανεπιστήμιο του Λονδίνου.
Δίδασκε στο ΕΜΠ στο τμήμα μηχανολόγων μηχανικών στον τομέα πυρηνικής τεχνολογίας και από το 1992 ήταν καθηγητής. Από το 1999 ως το 2001 και από το 2003 ως το 2005 ήταν πρόεδρος της σχολής Μηχανολόγων Μηχανικών ΕΜΠ. Από το 2000 ως το 2003 ήταν αντιπρύτανης του ΕΜΠ.
Από το 2006 ως το 2009 ήταν γενικός γραμματέας του Υπουργείου Μεταφορών και Επικοινωνιών. Το 2009 διορίστηκε πρόεδρος της Ρυθμιστικής Αρχής Ενέργειας (ΡΑΕ). Το 2010 εξελέγη πρύτανης του ΕΜΠ και διατήρησε αυτό το αξίωμα μέχρι το 2014.
Στην υπηρεσιακή κυβέρνηση του Παναγιώτη Πικραμμένου το 2012 ήταν υπουργός Υποδομών, Μεταφορών και Δικτύων.
Τον Ιούλιο του 2014 ανέλαβε πρόεδρος της Ρυθμιστικής Αρχής Επιβατικών Μεταφορών (ΡΑΕΜ).
Παραπομπές
Κατηγορία:Απόφοιτοι Εθνικού Μετσόβιου Πολυτεχνείου Κατηγορία:Μέλη Εθνικού Μετσόβιου Πολυτεχνείου Κατηγορία:Έλληνες μηχανολόγοι μηχανικοί Κατηγορία:Έλληνες ηλεκτρολόγοι μηχανικοί Κατηγορία:Πρυτάνεις Ελληνικών Πανεπιστημίων Κατηγορία:Έλληνες υπουργοί Υποδομών, Μεταφορών και Δικτύων
Σιδηροδρομικός Σταθμός Πεδινού
Ο Σιδηροδρομικός Σταθμός Πεδινού είναι σιδηροδρομικός σταθμός στο Πεδινό του νομού Κιλκίς. Βρίσκεται έξω από τον οικισμό. Ο σταθμός άνοιξε το 1896 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.
Κλουμπ Ντεπορτίβο Ελ Νασιονάλ
Η Κλουμπ Ντεπορτίβο Ελ Νασιονάλ είναι μια ποδοσφαιρική ομάδα από την πόλη Κίτο του Ισημερινού. Συμμετέχει στην Serie A, την ανώτατη κατηγοράι της χώρας. Ιδρύθηκε στις 6 Ιουνίου 1964. Έδρα της ομάδας είναι το Εστάδιο Ολίμπικο Αταουάλπα, χωρητικότητας 40.948 θεατών. Έχει κατακτήσει 13 εθνικά πρωταθλήματα. Είναι η μόνη ομάδα που έχει κατακτήσει 3 συνεχόμενα πρωτθαλήματα και μάλιστα σε δύο περιπτώσεις (1976-1978, 1982-1984), Έχει 22 συμμετοχές στο Κόπα Λιμπερταδόρες, με καλύτερη επίδοση τα ημιτελικά του 1985.
Φορητός υπολογιστής
μικρογραφία|Σύγχρονος φορητός υπολογιστής Φορητός Υπολογιστής (laptop computer/notebook) είναι ένας ηλεκτρονικός υπολογιστής μικρού μεγέθους και βάρους με εύκολη μεταφερσιμότητα, που διαθέτει ενεργειακή αυτονομία. Συνήθως ανήκει στους υπολογιστές τέταρτης γενιάς (αν και υπάρχουν και παλαιότερες υλοποιήσεις). Ο φορητός υπολογιστής ενσωματώνει πολλές και καινοτόμες τεχνολογίες με προσιτό πλέον κόστος. Μία από αυτές είναι η τεχνολογία οθόνης LED, ή διόδου εκπομπής φωτός (Light Emitting Diode). Η πολύ γνωστή, και ευρύτατα διαδεδομένη μέχρι πρότινος, τεχνολογία LCD, έχει πλέον εγκαταλειφθεί και ελάχιστα μοντέλα έχουν τέτοιο τύπο οθόνης. Η αναλογία πλευρών της οθόνης είναι πλέον 16:9 (ευρεία οθόνη) ή wide, σχεδόν σε όλους τους φορητούς αντί της παλαιότερης 4:3.
Ισχύς μου η αγάπη του λαού
Η φράση Ισχύς μου η αγάπη του λαού (δανικά: Folkets kærlighed, min styrke) ήταν το βασιλικό σύνθημα δύο μοναρχιών της Ευρώπης κατά τον 19ο και τον 20ο αιώνα που προέρχονται από τον Οίκο Σλέσβιχ-Χόλσταιν-Σόντερμπουργκ–Γκλύξμπουργκ, ευρύτερα γνωστός και ως Οίκος του Γκλύξμπουργκ.
Βασιλικό σύνθημα της Δανίας
thumb|200px|Άγαλμα του Φρειδερίκου Ζ’ στην πλατεία "Κρίστιανσμπουργκ Σλούτσπλαντς" της [[Κοπεγχάγης με το βασιλικό σύνθημα στη βάση του.]] Χρησιμοποιήθηκε πρώτα από τον Φρειδερίκου Ζ’, μονάρχη του Βασιλείου της Δανίας, ως βασιλικό σύνθημα κατά την διάρκεια της βασιλείας του την περίοδο από το 1848 έως το 1863. Ο ίδιος υπήρξε ο πρώτος μονάρχης του βασιλείου μετά την πολιτειακή μετάβαση από την απολυταρχία στη δημοκρατία, που οδήγησε στη ψήφιση του πρώτου συντάγματος το 1849. Ο ίδιος θεωρούνταν ως ο πιο προοδευτικούς μονάρχες της εποχής του, παραχωρώντας περισσότερα δικαιώματα, όπως η ελευθερία του Τύπου και της θρησκείας, η διάταξη για το πολιτικό γάμο, η ισότητα των δύο φύλων, τα πολιτικά και ιδιοκτησιακά δικαιώματα της γυναίκας, η μεταρρύθμιση του ποινικού κώδικα και άλλα. Οι μεταγενέστεροι μονάρχες, όπως και οι προκάτοχοι του Φρειδερίκου Ζ’, δεν διατήρησαν το ίδιο βασιλικό σύνθημα.
Αυτό που παρατηρείται από το τέλος της βασιλείας του μέχρι το σημερινό βασιλικό σύνθημα του μονάρχη της Δανίας, Μαργαρίτας Β΄, είναι η εθιμική αναφορά στον «Θεό» ή στον «Κύριο». Αυτό μπορεί να οφείλεται στην μεταστροφή που παρατηρείται στο τέλος του 19ου αιώνα στις έννοιες του κράτους και της θρησκείας, στην επίδραση του ρομαντισμού και των εθνοτικών κινημάτων, σε συνδυασμό με τις στενότερες σχέσεις του κράτους-εκκλησίας.
Βασιλικό σύνθημα της Ελλάδας
thumb|200px|Το [[εθνόσημο του Βασιλείου της Ελλάδας|εθνόσημο του Βασιλείου της Ελλάδας την περίοδο 1863-1973 επί δυναστείας Γκλύξμπουργκ.]] Έπειτα, μετά την έξωση του Όθωνα και την αντικατάσταση της δυναστείας του από τον υιό του Χριστιανού Θ’ και πρίγκιπα Γουλιέλμο, μετέπειτα Γεώργιο Α΄, το βασιλικό σύνθημα του Φρειδερίκου Ζ΄ έγινε επίσης βασιλικό σύνθημα της Βασιλείου της Ελλάδας, Η φράση εντάχθηκε και στο θυρεό του ελληνικού βασιλείου από τον Γεώργιο Α΄ και διατηρήθηκε μέχρι την μεταπολίτευση με το δημοψήφισμα του 1974.
thumb|200px|Εξώφυλλο του αμερικανικού περιοδικού [[Time Magazine που κυκλοφόρησε στις 26 Οκτωβρίου 1953 όπου εικονίζεται η Φρειδερίκη με το βασιλικό σύνθημα.]]
Υποσημειώσεις και παραπομπές
Κατηγορία:Μοναρχία της Δανίας Κατηγορία:Μοναρχία της Ελλάδας Κατηγορία:Εθνικά σύμβολα της Δανίας Κατηγορία:Εθνικά σύμβολα της Ελλάδας Κατηγορία:Οίκος του Γκλύξμπουργκ
Folk metal
Το Folk metal είναι υπο-είδος της heavy metal μουσικής που αναπτύχθηκε στην Ευρώπη κατά τη διάρκεια της δεκαετίας του 1990. Όπως υποδηλώνει το όνομα, το ύφος του είναι μια μίξη του Heavy Metal με την παραδοσιακή λαϊκή μουσική. Αυτό περιλαμβάνει την εκτεταμένη χρήση των λαϊκών οργάνων και, σε μικρότερο βαθμό, τα παραδοσιακά είδη τραγουδιού. Η αρχαιότερη εκφραστής του Folk Metal ήταν η αγγλική Skyclad μπάντα. Το ντεμπούτο άλμπουμ τους το Wayward “Υιοί της Μητέρας Γης” κυκλοφόρησε το 1990. Τότε το Folk Metal δεν ήταν ότι είναι σήμερα. Το 1994 και 1995 το είδος άρχισε να αναδύεται από διάφορες περιοχές της Ευρώπης καθώς και στο Ισραήλ. Μεταξύ αυτών των πρώτων συγκροτημάτων, το ιρλανδικό συγκρότημα Cruachan και το γερμανικό συγκρότημα Subway To Sally κατεύθυνε μια διαφορετική τοπική ιδιομορφία που την πάροδο του χρόνου έγινε γνωστή ως Celtic Metal και Medieval Metal, αντίστοιχα. Παρά τις εισφορές τους, το Folk metal παρέμεινε ελάχιστα γνωστό με λίγους εκπροσώπους κατά τη διάρκεια της δεκαετίας του 1990, μέχρι τις αρχές της δεκαετίας του 2000, όταν το ιδίωμα εξερράγη στο προσκήνιο, ιδίως στη Φινλανδία με τις προσπάθειες των συγκροτημάτων Finntroll, Ensiferum, Korpiklaani, Turisas και Moonsorrow. Η μουσική του Folk Metal χαρακτηρίζεται από την ποικιλία της με τις επιρροές που είναι γνωστό ότι δέχεται η Heavy Metal μουσική. Μια μεγάλη ποικιλία από λαϊκά όργανα χρησιμοποιούνται στο ύφος πολλών συγκροτημάτων και αυτό έχει ως συνέπεια την συμμετοχή πολλών μελών σε αρκετά συγκροτήματα. Επίσης, είναι γνωστό ότι τα συγκροτήματα βασίζονται στα πλήκτρα προκειμένου να προσομοιώσουν τον ήχο τους λαϊκά όργανα. Οι στίχοι στο είδος συνήθως ασχολούνται με την ειδωλολατρεία, τη φύση, τη φαντασία, τη μυθολογία και την ιστορία.
Χαρακτηριστικά
Η μουσική του Folk Metal είναι μια διαφορετική συλλογή από συγκροτήματα, που εξυπηρετούν διαφορετικά υποιδιώματα του heavy metal. Αν και συγκροτήματα όπως οι Primordial και Finntroll παίζουν black metal, άλλα συγκροτημάτων όπως οι Weird Slough FEG ασκούν το επάγγελμά τους με ένα πιο παραδοσιακό τρόπο. Προοδευτική τάσεις μπορούν να βρεθούν μεταξύ ορισμένων συγκροτημάτων συμπεριλαμβανομένων των Elvenking, των Lumsk και των Tyr. Επίσης Υπάρχουν συγκροτημάτων που είναι γνωστό ότι συνδυάζουν περισσότερα από ένα διαφορετικά στυλ του heavy metal. Τέτοιο συγκρότημα είναι οι Orphaned Land οπου συνδυάζουν folk metal με progressive και doom / death metal, όπως και οι Ensiferum όπου συνδυάζουν το Folk Metal με το υβριδικό power metal και το Death Metal. Μερικά συγκροτήματα είναι επίσης γνωστό ότι ενσωματώνουν και τα στυλ των άλλων μουσικών ειδών εκτός του Heavy Metal. Όπως για παράδειγμα το punk στο Νορβηγικό συγκρότημα Glittertind και οι neofolk και post-rock τάσεις των Agalloch. Τα παραδοσιακά στοιχεία στο ύφος συχνά αντικατοπτρίζουν την εθνική καταγωγή των μουσικών, όπως συμβαίνει με τις σκανδιναβικές επιρροές στην μουσική των Finntroll και των Korpiklaani, τη Βαλτική λαϊκή μουσική των Metsatöll και Skyforger ή το φόντο της Μέσης Ανατολής των Orphaned Land. Η Κελτική μουσική μπορεί να βρεθεί μεταξύ των εν λόγω ιρλανδικών συγκροτημάτων όπως οι Cruachan και οι Waylander, καθώς και μπάντες εκτός της Ιρλανδίας, όπως οι Eluveitie (αν και η Ελβετία μπορεί να θεωρηθεί ως χώρα με κέλτικη ιστορία ), οι Tuatha και οι Danann (από τη Βραζιλία, μια χώρα που δεν διαθέτει τους πολιτιστικούς δεσμούς με τους Κέλτες απολύτως, παρά την ομοιότητα του ονόματος της χώρας από ένα νησί της ιρλανδικής μυθολογίας). Όμως η Λαϊκή μουσική μπορεί να εντοπισθεί και σε συγκροτήματα άλλων χωρών όπως είναι οι Elvenking και οι Ensiferum. Επίσης το ύφος του κάθε συγκροτήματος διαφέρει προσφέροντας έτσι πολλές διαφορετικές ποικιλίες όσον αφορά την ατμόσφαιρα και την διάθεση στο Folk Metal. Ο διασκεδαστικός και χαρούμενος χαρακτήρα είναι χαρακτηριστικό των συγκροτημάτων, όπως οι Finntroll και οι Korpiklaani. Σημειώνεται επίσης ότι οταν ακούει κάποιος τη συγκεκριμένη μουσική μπορεί να χορέψει. Σε αντίθεση, άλλες μπάντες, όπως οι Thyrfing είναι γνωστοί για τη στοχαστική τους ατμόσφαιρα. Οι Lumsk προσφέρουν ένα πιο ώριμο ύφος, ενώ οι Agalloch είναι γνωστοί για τον ατμοσφαιρικό και καταθλιπτικό τους ήχο. Η επική ατμόσφαιρα είναι χαρακτηριστικό ορισμένων folk metal συγκροτημάτων όπως είναι οι Primordial, οι Moonsorrow και οι Turisas. Μπάντες όπως οι Ensiferum και οι Wintersun είναι γνωστό ότι έχουν μια μελωδική πλευρά ενώ οι μπάντες που τάσσovται υπέρ μιας πιο βάναυσης προσέγγισης είναι συγκροτήματα όπως οι Finntroll και οι Månegarm.
Φωνητικά
Η ποικιλία των μουσικών στυλ και των οργάνων που υπάρχουν στο Folk Metal συνοδεύονται από μια ποικιλία φωνητικών στυλ που προέρχονται από διάφορα ιδιώματα του Metal. Από τα ακραία black metal φωνητικά των Finntroll των Skyforger των Satanakozel και των Moonsorrow, αποδεικνύεται ότι σίγουρα το folk metal δεν πάσχει από έλλειψη ακραίων φωνητικών. Άλλες μπάντες που είναι γνωστές για τα ακραία φωνητικά τους είναι οι Cadacross, οι Ensiferum και οι Equilibrium. Όμως από την άλλη πλευρά, συγκροτήματα όπως οι Mago de Oz και οι Metsatöll έχουν σαν χαρακτηριστικό γνώρισμα τα «καθαρά» φωνητικά, όπου είναι βασισμένα στην παραδοσιακή προσέγγιση των metal φωνητικών. Πολυάριθμες άλλες μπάντες του είδους είναι γνωστό ότι διαθέτουν και ακραία και “καθαρά” φωνητικά. Τέτοια συγκροτήματα είναι οι Primordial, οι Turisas, οι Windir και οι Wintersun.
Το λαϊκό στυλ τραγουδιού μπορεί επίσης να βρεθεί μεταξύ μερικών folk metal συγκροτημάτων. Τα φωνητικά yoik του Jonne Järvelä προβάλλονται σε μεγάλο βαθμό από τη μουσική των Shaman, των Finntroll και των Korpiklaani. Το Παραδοσιακό στυλ τραγουδιού μπορεί επίσης να βρεθεί στην μουσική των Equilibrium, των Metsatöll, των Skyforger και των Orphaned Land. Η μουσική των Orphaned Land συμπεριλαμβάνει επίσης άσματα και χορωδίες, όπου συναντώνται συχνά στο ιδίωμα του folk metal. Οι μπάντες που είναι γνωστό ότι χρησιμοποιούν χορωδία είναι οι Arkona, οι Turisas, οι Lumsk και οι Eluveitie, ενώ τα άσματα μπορούν να βρεθούν στη μουσική των Tyr και των Windir. Επίσης ορισμένες μπάντες όπως οι Falconer οι Thyrfing και οι Satanakozel είναι γνωστές για τις χαρακτηριστικές «γιο-χο-χο folk μελωδίες" στα φωνητικά τους ώστε να ταιριάζουν με το Viking metal στυλ τους.
Οι Orphaned Land χρησιμοποιούν ως επί το πλείστον αγγλικούς στίχους, αλλά είναι γνωστό ότι χρησιμοποιούν και άλλες γλώσσες, δεδομένου ότι «ταιριάζει καλά με τη μουσική, και την κάνει να ακούγεται πιο εξωτική και μοναδική.". Οι Tyr είναι γνωστοί επίσης για τη χρήση πολλών γλωσσών στη μουσική τους. Άλλες μπάντες στο είδος είναι γνωστό ότι τραγουδούν αποκλειστικά ή σχεδόν εξ ολοκλήρου στη μητρική τους γλώσσα, όπως οι Mago de Oz στην ισπανική γλώσσα, οι Moonsorrow στη φινλανδική, οι Metsatöll στην εσθονική γλώσσα και οι Lumsk στη νορβηγική. Συγκροτήματα του υποϊδιώματος του medieval metal τείνουν επίσης να τραγουδάνε σε μεγάλο βαθμό ή εξ ολοκλήρου στη γερμανική γλώσσα, όπως οι Subway to Sally, οι Morgenstern και οι Letzte Instanz.
Οι γυναίκες τραγουδίστριες δεν είναι σπάνιες στο είδος και μπορούν να βρεθούν σε μπάντες όπως οι Cruachan, οι Otyg, οι Lumsk, οι Arkona και οι Midnattsol. Άλλα συγκροτήματα όπως οι Orphaned Land και οι Elvenking έχουν προσλάβει Guest γυναίκες τραγουδίστριες στη μουσική τους.
Αξιοσημείωτη περίπτωση είναι αυτή των Rotting Christ στο “Aealo” άλμπουμ τους, όπου συνεργάστηκαν με το γυναικείο χορωδιακό σχήμα Πλειάδες ώστε να μπορέσουν να εισάγουν στοιχεία της Ηπειρώτικης πολυφωνικής μουσικής χωρίς να χρησιμοποιήσουν samples στον τομέα των φωνητικών.
Στιχουργικό Περιεχόμενο
Δημοφιλή θέματα στο Folk Metal είναι η ειδωλολατρία, η φύση, η φαντασία, η μυθολογία και η ιστορία.
Το Folk Metal έχει συνδεθεί με την ειδωλολατρεία από την έναρξή του, όταν ο Martin Walkyier έφυγε από την πρώην μπάντα του τους Sabbat για να διαμορφώσει τους Skyclad, εν μέρει επειδή το συγκρότημα «δεν επρόκειτο να προχωρήσει αρκετά κάτω από το ειδωλολατρικό, βρετανικό τρόπο όπου θέλαμε να το κάνουμε. " Κατά συνέπεια, οι στίχοι των Skyclad καταπιάνονται με ειδωλολατρικά θέματα. Το συγκρότημα Cruachan ιδρύθηκε επίσης από μια αυτο-ονομαζόμενη παγανίστρια, την Keith Fay. Για τον Ville Sorvali των Moonsorrow, η ετικέτα " Folk Metal " είναι προτιμότερη "γιατί αυτό περιγράφει το ιδεολογικό σημεία στη μουσική, αλλά δεν λέει τίποτα για την ίδια τη μουσική." Άλλα συγκροτήματα που προτιμούν επίσης να χρησιμοποιούν τον όρο " Folk Metal " ως αυτο-περιγραφή είναι οι Cruachan, οι Eluveitie, οι Obtest και οι Skyforger. Σε αντίθεση με τις μπάντες με ειδωλολατρικά θέματα, μερικές Folk Metal μπάντες όπως οι Orphaned Land έχουν ως θέματα την Εβραϊκή θρησκεία.
Η φύση είναι μια ισχυρή επιρροή για πολλά folk συγκροτήματα. Συγκροτήματα όπως οι Korpiklaani, οι Elvenking, οι Midnattsol και οι Vintersorg έχουν στίχους που βασίζονται στη φύση. Για τους Agalloch, η φύση είναι ένα θέμα ύψιστης σημασίας επειδή όπως λένε οι ίδιοι: “είμαστε ταγμένοι με αυτό που είναι ουσιαστικά το θύμα σε μια σχέση όπου ο ανθρώπινος παράγοντας είναι μια ασθένεια.”. Όλα τα μέλη των Skyclad είναι υποστηρικτές των “οργανώσεων όπως η Greenpeace και άλλες, για αυτοί είναι εκείνοι που υπερασπίζονται και αναλαμβάνουν την μάχη μεταξύ των ανθρώπων που θέλουν να σώσουν τον πλανήτη, και αυτών που θέλουν να την καταστρέψουν. “
Οι πρωτοπόροι του είδους Skyclad αποφεύγουν στίχους φαντασίας επειδή “υπάρχει ήδη αρκετή φαντασία στον κόσμο, η οποία χρησιμοποιείται από τους πολιτικούς μας κάθε μέρα.” Παρ 'όλα αυτά, υπάρχουν και άλλες folk metal μπάντες όπου είναι γνωστό ότι συμπεριλαμβάνουν θέματα φαντασίας στους στίχους τους, τέτοια συγκροτήματα είναι οι Ensiferum, οι Midnattsol και οι Cruachan. Για τους Elvenking, τα θέματα φαντασίας χρησιμοποιούνται “ως μια μεταφορά για να καλυφθούν βαθύτερα νοήματα.” Επίσης, τα θέματα φαντασίας των Turisas διαψεύδουν την κάλυψη των θεμάτων “όπου είναι βαθύτερα και έχουν μεγαλύτερη σημασία. “
Η υποκατηγορία του Celtic Metal είναι γνωστό χρησιμοποιεί στίχους που βασίζονται στην κελτική μυθολογία. Η ιστορία των Κελτών είναι μια άλλη δημοφιλής πηγή για τους στίχους των Celtic metal συγκροτημάτων όπως οι Cruachan, οι Eluveitie, οι Primordial και οι Mael Mórdha. Μέρη της Νορβηγικής μυθολογίας μπορούν να βρεθούν σε στίχους σκανδιναβικών συγκροτημάτων όπως είναι οι Falkenbach,οι Tyr, οι Finntroll και οι Mithotyn. Οι Skyforger είναι γνωστοί για τους στίχους τους που είναι βασισμένοι τόσο την ιστορία και τη μυθολογία της Λετονίας όσο και τον πολιτισμό τους. Άλλα συγκροτήματα που χρησιμοποιούν την ιστορία στα τραγούδια τους είναι οι Falconer και οι Slechtvalk.
Επιθέσεις ενάντια στο folk metal
Κάποια Εθνικοσοσιαλιστικά black metal (NSBM) συγκροτήματα όπως οι Ουκρανοί Nokturnal Mortum, οι Temnozor και οι Kroda ήταν γνωστοί για το ότι ήθελαν να συμπεριλαμβάνονται στο folk metal, γεγονός που ο Ciaran O'Hagan, τραγουδιστής των Waylander, το θεωρεί ως "προσβολή για ανθρώπους όπως εγώ που, στην τελική, δεν είναι υποστηρικτές φασιστικών ιδανικών." Προτείνει, επίσης, ότι οι μπάντες NSBM παίζουν folk metal "για όλους τους λάθος λόγους." Λόγω της υπεξαίρεσης των ειδωλολατρικών συμβόλων από του νεο-ναζισμού, αρκετά επίσης folk συγκροτήματα έχουν χαρακτηριστεί αδίκως, μέλη του NSBM. Κατά συνέπεια, συγκροτήματα όπως οι Cruachan, οι Skyforger, οι Moonsorrow, οι Månegarm και οι Tyr έπρεπε να διαχωρίσουν τον εαυτό τους από το ναζισμό, τον φασισμό και το ρατσισμό. Οι Skyforger έφτασαν μέχρι το σημείο να προσθέσουν τη φράση «Δεν υπάρχουν Ναζί πράγματα εδώ!" στο πίσω μέρος των άλμπουμ τους. Ο Richard Lederer των Summoning έχει δημοσίως καταγγείλει τον εθνικοσοσιαλισμό σε δοκίμιο που έγραψε ο ίδιος και το δημοσίευσε στην ιστοσελίδα της μπάντας του. Τον Απρίλιο του 2008, οι συμμετέχοντες μπάντες του folk metal φεστιβάλ Paganfest, κατηγορήθηκαν για το ότι είναι Ναζί, ρατσιστές και φασίστες από τη γερμανική Antifa. Ο Ville Sorvali των Moonsorrow και ο Heri Joensen των Tyr εξέδωσαν κοινή δήλωση σε βίντεο για να αντικρούσουν αυτές τις κατηγορίες, αναφέροντας ότι «ένα από τα μεγαλύτερα ζητήματα φαίνεται να είναι το ότι χρησιμοποιούμε αρχαία σκανδιναβικά σύμβολα σε εικόνες μας, όπως το S στο λογότυπο των Moonsorrow και το Τ στο λογότυπο των Tyr, ακόμα κι αν οι ρούνοι S και Τ έχουν γραφτεί εδώ και χιλιάδες χρόνια. ". Οι Moonsorrow έχουν εκδώσει επίσης γραπτή δήλωση ως απάντηση στη διαμάχη, ενώ οι Tyr έχουν δηλώσει στην επίσημη ιστοσελίδα τους ότι «η ιδέα για το λογότυπο με τους ρούνους μας ήρθε" από το ομώνυμο άλμπουμ των Black Sabbath.
Παραπομπές
Κατηγορία:Είδη heavy metal Κατηγορία:Folk metal
Σοσιαλιστική Δημοκρατία της Σερβίας
Η Σοσιαλιστική Δημοκρατία της Σερβίας (Σερβοκρoατικά:Социјалистичка Република Србија/Socijalistička Republika Srbija) ήταν μία από τις έξι συνιστώσες δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας. Ήταν η μεγαλύτερη δημοκρατία όσον αφορά τον πληθυσμό και την επικράτεια. Η πρωτεύουσα της, το Βελιγράδι, ήταν επίσης η ομοσπονδιακή πρωτεύουσα της Γιουγκοσλαβίας.
Ιστορία
Από το 1945 έως το 1963, η δημοκρατία ήταν επίσημα γνωστή ως Λαϊκή Δημοκρατία της Σερβίας (Σερβο-Κροατικά:Народна Република Србија/Narodna Republika Srbija), και από το 1963 ως το 1990 ως Σοσιαλιστική Δημοκρατία της Σερβίας. Η δημοκρατία είχε δύο επαρχίες, τη Βοϊβοδίνα και το Κοσσυφοπέδιο.
Για το μεγαλύτερο μέρος της ύπαρξής του στη Σερβία, η Σερβία ήταν πιστή και γενικά υπαγόμενη στην ομοσπονδιακή κυβέρνηση. Αυτό άλλαξε μετά το θάνατο του Τίτο το 1980, όταν σημειώθηκε αύξηση του αλβανικού και του σερβικού εθνικισμού στο Κοσσυφοπέδιο. Ένας επιτυχημένος γύρος πραξικοπημάτων στην ηγεσία του Κομμουνιστικού Κόμματος της Σερβίας καθώς και του Μαυροβουνίου συνέβησαν από το 1988 έως το 1989, υπό την ηγεσία του Σλόμπονταν Μιλόσεβιτς καθώς υποστήριξε τους σέρβους εθνικιστές στο Κοσσυφοπέδιο για να αναχαιτήσει τον αναδυόμενο αλβανικό εθνικισμό.